CELEX: 32016R0005
Language: hr
Date: 2016-01-05 00:00:00
Title: Uredba Komisije (EU) 2016/5 оd 5. siječnja 2016. o izmjeni Uredbe (EU) br. 748/2012 u pogledu provedbe bitnih zahtjeva za zaštitu okoliša (Tekst značajan za EGP)

6.1.2016   
            
            
               HR
            
            
               Službeni list Europske unije
            
            
               L 3/3
            
         UREDBA KOMISIJE (EU) 2016/5
   оd 5. siječnja 2016.
   o izmjeni Uredbe (EU) br. 748/2012 u pogledu provedbe bitnih zahtjeva za zaštitu okoliša
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 216/2008 Europskog parlamenta i Vijeća od 20. veljače 2008. o zajedničkim pravilima u području civilnog zrakoplovstva i osnivanju Europske agencije za sigurnost zrakoplovstva i stavljanju izvan snage Direktive Vijeća 91/670/EEZ, Uredbe (EZ) br. 1592/2002 i Direktive 2004/36/EZ (1), a posebno njezin članak 6. stavak 2.,
   budući da:
   
               (1)
            
            
               Člankom 6. stavkom 1. Uredbe (EZ) br. 216/2008 zahtijeva se da proizvodi, dijelovi i uređaji budu u skladu sa zahtjevima u pogledu zaštite okoliša iz svezaka I. i II. Priloga 16. Konvenciji o međunarodnom civilnom zrakoplovstvu (dalje u tekstu „Čikaška konvencija”), kako se primjenjuju na dan 17. studenoga 2011., osim dodataka tom Prilogu. Ti zahtjevi preneseni su u pravo Unije Uredbom Komisije (EU) br. 748/2012. (2)
               
            
         
               (2)
            
            
               Svesci I. i II. Priloga 16. Čikaškoj konvenciji izmijenjeni su 2014. uvođenjem novih norma za buku.
            
         
               (3)
            
            
               Uredbu (EU) br. 748/2012 trebalo bi stoga na odgovarajući način izmijeniti.
            
         
               (4)
            
            
               Mjere predviđene ovom Uredbom temelje se na mišljenju koje je izdala Europska agencija za sigurnost zračnog prometa u skladu s člankom 17. stavkom 2. točkom (b) i člankom 19. stavkom 1. Uredbe (EZ) br. 216/2008.
            
         
               (5)
            
            
               Mjere predviđene ovom Uredbom u skladu su s mišljenjem odbora osnovanog člankom 65. Uredbe (EZ) br. 216/2008,
            
         DONIJELA JE OVU UREDBU:
   Članak 1.
   U Prilogu I. (Part 21.) Uredbi (EU) br. 748/2012 točka 21.A.18. podtočka (a) zamjenjuje se sljedećim:
   
      
                  „(a)
               
               
                  Zahtjevi u vezi s bukom koji se primjenjuju za izdavanje certifikata tipa za zrakoplov propisani su u skladu s odredbama poglavlja 1. dijela II. sveska I. Priloga 16. Čikaškoj konvenciji i:
                  
                              1.
                           
                           
                              za podzvučne mlazne zrakoplove u poglavljima 2., 3., 4. i 14. dijela II. sveska I., prema potrebi;
                           
                        
                              2.
                           
                           
                              za propelerske zrakoplove u poglavljima 3., 4., 5., 6., 10. i 14. dijela II. sveska I., prema potrebi;
                           
                        
                              3.
                           
                           
                              za helikoptere u poglavljima 8. i 11. dijela II. sveska I., prema potrebi;
                           
                        
                              4.
                           
                           
                              za nadzvučne zrakoplove u poglavlju 12. dijela II. sveska I., prema potrebi; i
                           
                        
                              5.
                           
                           
                              za zrakoplove s nagibnim rotorom u poglavlju 13. dijela II. sveska I., prema potrebi.”
                           
                        
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. siječnja 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 79, 13.3.2008., str. 1.
   
   
      (2)  Uredba Komisije (EU) br. 748/2012 od 3. kolovoza 2012. o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja te za certifikaciju projektnih i proizvodnih organizacija (SL L 224, 21.8.2012., str. 1.).